joelniklaus/EU_Wikipedias huggingface dataset:
Νίκος Δεληγιάννης

Ο Νίκος Δεληγιάννης (γεννήθηκε στις 3 Σεπτεμβρίου 1976 στην Αθήνα) είναι Έλληνας πρώην διεθνής υδατοσφαιριστής που αγωνιζόταν ως τερματοφύλακας στον Ολυμπιακό Πειραιώς, για 14 συνεχόμενα έτη.

Καριέρα 
Ο Νίκος Δεληγιάννης έκανε τα πρώτα του βήματα στο χώρο της υδατοσφαίρισης στον ΑΝΟ Γλυφάδας, με τον οποίο υπέγραψε το πρώτο του επαγγελματικό συμβόλαιο το 1994, σε ηλικία 18 ετών. Το 2001 μετεγγράφη στον Ολυμπιακό Πειραιώς, στον κατέκτησε αρκετούς τίτλους τόσο σε εγχώριο, όσο και σε διεθνές επίπεδο. Συγκεκριμένα, έχει κατακτήσει μέχρι στιγμής 12 Πρωταθλήματα Ελλάδας (2002, 2003, 2004, 2005, 2007, 2008, 2009, 2010, 2011, 2013, 2014, 2015), 12 Κύπελλα Ελλάδας (2002, 2003, 2004, 2006, 2007, 2008, 2009, 2010, 2011, 2013, 2014, 2015), 1 Πρωτάθλημα Ευρώπης (2002) και 1 Σούπερ Καπ Ευρώπης (2002).

Διεθνείς συμμετοχές 
Ο Νίκος Δεληγιάννης είναι διεθνής με την Εθνική Ομάδα Υδατοσφαίρισης της Ελλάδος για περισσότερο από μια δεκαετία και πραγματοποίησε δεκάδες συμμετοχές. Μεταξύ άλλων, έχει συμμετάσχει σε 4 Ολυμπιακούς Αγώνες (2000, 2004, 2008 και 2012).

Τίτλοι 
 12 Πρωταθλήματα Ελλάδος: 2002, 2003, 2004, 2005, 2007, 2008, 2009, 2010, 2011, 2013, 2014, 2015
 12 Κύπελλα Ελλάδος: 2002, 2003, 2004, 2006, 2007, 2008, 2009, 2010, 2011, 2013, 2014, 2015
 1 Πρωτάθλημα Ευρώπης: 2002
 1 Σούπερ Καπ Ευρώπης: 2002

Παραπομπές

Πηγές 
 Το προφίλ του Νίκου Δεληγιάννη στο gavros.gr
 Συνέντευξη του Νίκου Δεληγιάννη στο cobrasports.gr

Έλληνες υδατοσφαιριστές
Υδατοσφαιριστές της εθνικής Ελλάδος
Υδατοσφαιριστές ΟΣΦΠ
Κυριάκος Ποντικέας



Καριέρα 
Ο Κυριάκος Ποντικέας, γεννήθηκε στην Αθήνα το 1991 και έχει καταγωγή απο τις Θαλάμες , Δυτικής Μάνης. Ξεκίνησε τον αθλητισμό σε μικρή ηλικία δοκιμάζοντας το ενδιαφέρον του στο ποδόσφαιρο και το μπάσκετ. Το 2001, σε ηλικία δέκα ετών γράφεται στην ομάδα πόλο του Ηλυσιακού, όπου παραμένει μέχρι και το 2006. Στο τέλος της αγωνιστικής σεζόν, μεταγράφεται στην ομάδα του Ποσειδώνα Ιλισίων, όπου θα μείνει μέχρι το 2010. Η επόμενη μεταγραφή έρχεται για την ομάδα του Ν.Ο. Χίου για την σεζόν 2010-2011. Την επόμενη χρονιά  (2011-2012), μεταγράφεται και μετακομίζει  στη Θεσσαλονίκη, για μια αγωνιστική σεζόν στην ομάδα του  ΠΑΟΚ. 

Από το  2012 μέχρι το 2017 αγωνίστηκε με το σκουφάκι του Ολυμπιακού Πειραιώς , ενώ στην συνέχεια συνέχισε για τα επομενα 3 ετη (2017 με 2020) στην ομάδα του Ναυτικού Ομίλου Βουλιαγμένης.

Απο τον Σεπτέμβριο του 2020 αγωνίζεται στην ελβετική ομάδα Carouge.

Με την ομάδα του Ολυμπιακού Πειραιώς έχει κατακτήσει 4 σερί Νταμπλ (Κύπελλο και Πρωτάθλημα Ελλάδος).

Ο Κυριάκος Ποντικέας ξεκίνησε την καριέρα του ως διεθνής αμυντικός από την Εθνική Ομάδα Εφήβων , αργότερα στην ομάδα Νέων Αντρών και πλέον αποτελεί βασικό μέλος της Εθνικής Ομάδας Αντρών , όπου αγωνίζεται με το νούμερο <6> . Ιδιαίτερη στιγμή της καριέρας του ειναι η συμμετοχή του στην 31η Ολυμπιάδα το 2016 στο Ριο, της Βραζιλίας. Η Εθνική Ομάδα Πόλο Ανδρών, κατέκτησε την 6η θέση  στην κατάταξη.

Διεθνείς συμμετοχές με Εθνικές Ομάδες 
 Εθνική Ομάδα Εφήβων  

 2007, 2η θέση Πρωτάθλημα Βαλκανιάδας (Σερβία,Βελιγράδι)  
 2008, 4η θέση Ευρωπαϊκό Πρωτάθλημα (Σερβία, Βελιγράδι)  
 2009, 2η θέση Παγκόσμιο Πρωτάθλημα (Κροατία, Σίμπενικ)

 Εθνική Ομάδα Νέων Ανδρών  

 2011, 3η θέση Παγκόσμιο Πρωτάθλημα (Ελλάδα, Βόλος)
 Εθνική Ομάδα Ανδρών 
 2013, 6η θέση Παγκόσμιο Πρωτάθλημα (Ισπανία,Βαρκελώνη)  
 2014, 6η θέση Ευρωπαϊκό Πρωτάθλημα (Ουγγαρία, Βουδαπέστη)  
 2015, 3η θέση Παγκόσμιο Ανδρών (Ρωσία, Καζάν)  
 2016, 4η θέση Ευρωπαϊκό Πρωτάθλημα (Σερβία, Βελιγράδι)
 2016, 6η θέση Ολυμπιακοί Αγώνες (Ρίο, Βραζιλία)

Τίτλοι 
Μετά από την βαθμολόγηση της απόδοσης των παιχτών κάθε αγωνιστικής από αθλητικογράφους , έλαβε το έπαθλο 'Rookie of the Year' της Forthnet για την αγωνιστική σεζόν 2009-2010 , στην κατηγορία Ανδρών Α1.

Πηγές 
 Το προφίλ του Κυριάκου Ποντικέα στο gavros.gr
 Στον Ολυμπιακό ο Ποντικέας

Έλληνες υδατοσφαιριστές
Υδατοσφαιριστές της εθνικής Ελλάδος
Υδατοσφαιριστές ΟΣΦΠ
Υδατοσφαιριστές ΠΑΟΚ
Κωνσταντίνος Μουρίκης

Ο Κωνσταντίνος Μουρίκης (γεννήθηκε στις 11 Ιουλίου 1988) είναι Έλληνας επαγγελματίας  διεθνής υδατοσφαιριστής που αγωνίζεται ως φουνταριστός στον Ολυμπιακό Πειραιώς.

Καριέρα 
Ο Κωνσταντίνος Μουρίκης έκανε τα πρώτα του βήματα στο χώρο της υδατοσφαίρισης στον Τρίτωνα Αμαρουσίου, ενώ στη συνέχεια μετεγγράφη στον Πανιώνιο. Στην ομάδα της Νέας Σμύρνης παρέμεινε μέχρι το 2011, χωρίς να έχει καταφέρει να κατακτήσει προηγουμένως κάποιο εγχώριο τίτλο. Αν και κατάφερε να φτάσει με την ομάδα δύο φορές μέχρι τον τελικό του LEN Trophy (2009 και 2011), ο Μουρίκης δεν μπόρεσε να πανηγυρίσει το τρόπαιο καθώς τη πρώτη φορά ο Πανιώνιος ηττήθηκε από την Ουγγρική Στσεγκεντι και τη δεύτερη φορά από την Ιταλική Σαβόνα.

Το καλοκαίρι του 2011, ο Κωνσταντίνος Μουρίκης μετεγγράφη στον Ολυμπιακό Πειραιώς, στον οποίο παραμένει μέχρι σήμερα.

Διεθνείς συμμετοχές 
Ο Κωνσταντίνος Μουρίκης είναι διεθνής με την Εθνική ομάδα υδατοσφαίρισης της Ελλάδος, με την οποία έχει πραγματοποιήσει πάνω από 60 συμμετοχές.

Τίτλοι 
 9 Πρωταθλήματα Ελλάδος: 2013, 2014, 2015, 2016, 2017, 2018, 2019, 2020, 2021
 8 Κύπελλα Ελλάδος: 2013, 2014, 2015, 2016, 2018, 2019, 2020, 2021
 1 Πρωτάθλημα Ευρώπης: 2018

Πηγές 
 Πλησιάζει στο λιμάνι ο Κωνσταντίνος Μουρίκης
 Το προφίλ του Κωνσταντίνου Μουρίκη στο gavros.gr
 Ανανέωσαν Κολόμβος - Μουρίκης
 Οι διεθνείς συμμετοχές του Κωνσταντίνου Μουρίκη με την Εθνική Ελλάδος

Έλληνες υδατοσφαιριστές
Υδατοσφαιριστές της εθνικής Ελλάδος
Υδατοσφαιριστές Πανιωνίου
Υδατοσφαιριστές ΟΣΦΠ
Γκοτζίλα 1985

Γκοτζίλα 1985 (ゴジラ, Gojira) είναι Ιαπωνική ταινία παραγωγής 1984. Τη σκηνοθεσία ανέλαβε ο Κότζι Χασιμότο, το σενάριο έγραψε ο Σούιτσι Ναγκαχάρα και πρωταγωνιστούν οι Κεν Τανάκα, Γιοσούκο Σαβαγκούτσι και Γιοσούκε Νατσούκι. Αυτή είναι η δέκατη έκτη ταινία της Ιαπωνικής σειράς Γκοτζίλα. Η ταινία ξεκίνησε μια νέα σειρά ταινιών με πρωταγωνιστή τον Γκοτζίλα οι οποίες αγνοούν όλες τις προηγούμενες ταινίες που κυκλοφόρησαν εκτός από την πρώτη του 1954.

Πλοκή
Ο Γκοτζίλα επιστρέφει για πρώτη φορά μετά από 30 χρόνια για να καταστρέψει το Τόκυο. Άλλα το Τόκυο δεν είναι πια όπως ήταν την πρώτη φορά. Τα κτήρια είναι τώρα ψηλότερα από αυτόν, και οι άνθρωποι έχουν κατασκευάσει ένα προηγμένο πολεμικό Τζετ που λέγεται Super X.

Ηθοποιοί και Χαρακτήρες
Κεν Τανάκα στο ρόλο του Γκόρο Μακι
Γιοσούκο Σαβαγκούτσι στο ρόλο της Ναόκο Οκουμούρα
Γιοσούκε Νατσούκι στο ρόλο του Χαγιασίντα
Κέιτζι Κομπαγιάσι στο ρόλο του υπουργού Μιταμούρα
Σιν Τακούμα στο ρόλο του Χιρόσι Οκουμούρα
Ετάρο Οζάβα στο ρόλο του Κανζάκι

Box office
Το Γκοτζίλα 1985 γνώρισε επιτυχία στην Ιαπωνία, με περίπου 3,200,000 προβολές. Η ταινία έβγαλε 11 εκατομμύρια δολάρια στο Box office.

Όταν η Αμερικάνικη εκδοχή της ταινίας απέτυχε στο Box Office, ήταν η τελευταία ταινία της σειράς που προβλήθηκε στους κινηματογράφους της Αμερικής, μέχρι το Γκοτζίλα 2000 του 1999.

Βραβεία
Το 1985 η ταινία κέρδισε το βραβείο της Ιαπωνικής Ακαδημίας για τα ειδικά εφέ.

Κυκλοφορία
Η ταινία κυκλοφόρησε επίσημα σε DVD σε λίγες χώρες. Όμως ποτέ δεν κυκλοφόρησε επίσημα στην Αμερική και στον Καναδά εξαιτίας της αποτυχίας της Αμερικάνικης εκδοχής.

Εξωτερικοί σύνδεσμοι
Γκοτζίλα 1985 στο IMDb
Γκοτζίλα 1985 στο Wikizilla

Παραπομπές 

Ιαπωνικές ταινίες
Ταινίες του 1984
Ιαπωνόφωνες ταινίες
Ιαπωνικές ταινίες επιστημονικής φαντασίας
Ιαπωνικές ταινίες τρόμου
Ιαπωνικές ταινίες δράσης
Ιαπωνικές θρίλερ ταινίες
Ρωσόφωνες ταινίες
Αγγλόφωνες ταινίες
Godzilla (ταινίες)
Σαλβαδόρ Σάντσες Σερέν

Ο Σαλβαδόρ Σάντσες Σερέν (Salvador Sánchez Cerén, 18 Ιουνίου 1944-) είναι πολιτικός από το Ελ Σαλβαδόρ, ο οποίος διετέλεσε πρόεδρος από τον Ιούνιο του 2014 ως το 2019. Υπηρέτησε επίσης ως αντιπρόεδρος επί προεδρίας του προκατόχου του, Μαουρίσιο Φούνες από το 2009 ως το 2014.  Ανήκει στο αριστερό κόμμα Εθνικό Απελευθερωτικό Μέτωπο Φαραμπούντο Μαρτί (FMLN).

Προσωπική ζωή  
Γεννήθηκε στο Κεσαλτεπέκε, Ελ Σαλβαδόρ. Σπούδασε στο Σαλβαδορανό Πανεπιστήμιο Αλμπέρτο Μασφερέρ (παιδαγωγική σχολή) του Σαν Σαλβαδόρ.

Όταν άρχισε ο εμφύλιος πόλεμος το 1980 ο Σερέν υιοθέτησε το ψευδώνυμο διοικητής Λεονέλ Γκονσάλες, καθώς είχε διοριστεί και στη θέση του "comandante" ή διοικητή.

Το 1984 έγινε γενικός διοικητής του FMLN μέρχι την υπογραφή των συνθηκών της Τσαπουλτεπέκ το 1992, οπότε οι αντάρτες παρέδωσαν τα όπλα τους και έγιναν νόμιμο πολιτικό κόμμα. Το FMLN στα 1991 περιέγραφε την ιδεολογία του ως μαρξιστική-λενινιστική.

Πολιτική σταδιοδρομία 
Το 2000 εξελέγη βουλευτής του FMLN και επανεξελέγη το 2003 και το 2006. Ανάμεσα στο 2001 και 2004 υπηρέτησε ως γενικός συντονιστής του κόμματος. Έπειτα από το θάνατο του ηγέτη του κομμουνιστικού Κόμματος του Ελ Σαλβαδόρ Σαφίκ Χαντάλ το 2006, ο Σερέν τον διαδέχθηκε ως επικεφαλής της κοινοβουλευτικής πτέρυγας του FMLN.  Τον Απρίλιο του 2007 επιλέχθηκε ως υποψήφιος αντιπρόεδρος για τον υποψήφιο πρόεδρο Μαουρίσιο Φούνες στις προεδρικές εκλογές του 2009. Οι Φούνες και Σερέν κέρδισαν τις εκλογές, επικρατώντας της Εθνικιστικής Ρεπουμπλικανικής Συμμαχίας (ARENA). Ο Φούνες ορκίστηκε πρόεδρος την 1η Ιουνίου 2009 με αντιπρόεδρο τον Σερέν..

Το 2014 κατήλθε ως υποψήφιος του FMLN στις προεδρικές εκλογές εκείνης της χρονιάς. Παρά τις καταγγελίες για νοθεία στις οποίες προέβη ο Νόρμαν Κιχάνο, νικητής του δεύτερου γύρου των εκλογών ανακηρύχθηκε ο Σάντσες Σερέν με ποσοστό 50,1% έναντι 49,8 για τον αντίπαλό του. Ο πρώην αντάρτης ορκίστηκε πρόεδρος την 1η Ιουνίου 2014.

Τον διαδέχθηκε στην προεδρία ο Ναγίμπ Μπουκέλε, την 1η Ιουνίου 2019.

Παραπομπές 

Πρόεδροι του Ελ Σαλβαδόρ
Πέτρος Σεβαστείας

Ο Πέτρος ήταν επίσκοπος Σεβαστείας (;-392;) είναι Μικρασιάτης άγιος της Ορθόδοξης Εκκλησίας.

Βίος 
Ο Πέτρος γεννήθηκε πριν το 349. Ήταν αδελφός του Μεγάλου Βασιλείου και του Γρηγόριου Νύσσης. Είχε επίσης και μια αδελφή την Μακρίνα,η οποία τον παρώθησε να εγκαταβιώσει στη μονή του αδελφού τους Βασίλειου. Το 370 χειροτονήθηκε πρεσβύτερος από τον αδελφό του Βασίλειο. Το 380 χειροτονήθηκε επίσκοπος Σεβαστείας στη Μικρά Αρμενία. Πέθανε περί το 392.
Η μνήμη του τιμάται στις 9 Ιανουαρίου.

Πηγές 
 Ανώνυμου, «Πέτρος επίσκοπος Σεβαστείας», Θρησκευτική και Ηθική Εγκυκλοπάιδεια,τομ. 10(1966),στ.364

Εξωτερικοί σύνδεσμοι 
 Ἁγιολόγιον - Ἰανουάριος

Πετρος Σεβαστειας
Επίσκοποι Σεβαστείας
Μικρασιατικός Ελληνισμός
Βυζαντινοί Μικρασιάτες
Βυζαντινοί του 4ου αιώνα
Βυζαντινοί μοναχοί
Αλέξανδρος Γούνας

Ο Αλέξανδρος Γούνας (γεννήθηκε στις 3 Οκτωβρίου 1989 στην Αθήνα) είναι Έλληνας επαγγελματίας διεθνής υδατοσφαιριστής που αγωνίζεται ως περιφερειακός.

Καριέρα 
Ο Αλέξανδρος Γούνας έκανε τα πρώτα του βήματα στο χώρο της υδατοσφαίρισης στις ακαδημίες της Βουλιαγμένης, με την οποία υπέγραψε και το πρώτο του επαγγελματικό συμβόλαιο. Στην ομάδα της Βουλιαγμένης παρέμεινε μέχρι το 2013, έχοντας καταφέρει να κατακτήσει προηγουμένως το πρωτάθλημα αλλά και το κύπελλο Ελλάδας του 2012.

Το καλοκαίρι του 2013, ο Αλέξανδρος Γούνας μετεγγράφη στον Ολυμπιακό Πειραιώς. Στην ομάδα του Πειραιά κατάφερε να κατακτήσει τα εγχώρια νταμπλ το 2014, 2015 και 2016. Το καλοκαίρι του 2016 πήρε μεταγραφή για την Σαβόνα της Ιταλίας στην οποία έμεινε ένα χρόνο, όντας μάλιστα ο κορυφαίος ξένος του πρωταθλήματος,πριν επιστρέψει και πάλι στον Ολυμπιακό.

Διεθνείς συμμετοχές 
Ο Αλέξανδρος Γούνας είναι διεθνής με την Εθνική ομάδα υδατοσφαίρισης της Ελλάδος με την οποία έχει πραγματοποιήσει αρκετές συμμετοχές.

Τίτλοι 
 7 Πρωταθλήματα Ελλάδος: 2012, 2014, 2015, 2016, 2018, 2019, 2020
 7 Κύπελλα Ελλάδος: 2012, 2014, 2015, 2016, 2018, 2019, 2020
 1 Πρωτάθλημα Ευρώπης: 2018

Παραπομπές

Πηγές 
 Το προφίλ του Αλέξανδρου Γούνα στο gavros.gr
 Στον Ολυμπιακό ο Γούνας
 Ατομικό έπαθλο, συνολική προσπάθεια

Έλληνες υδατοσφαιριστές
Υδατοσφαιριστές ΟΣΦΠ
Μάριος Καπότσης

Ο Μάριος Καπότσης (γενν. Αθήνα, 13 Σεπτεμβρίου 1991) είναι Έλληνας επαγγελματίας διεθνής υδατοσφαιριστής, αργυρός ολυμπιονίκης.

Καριέρα 
Έκανε τα πρώτα του βήματα στο χώρο της υδατοσφαίρισης στις ακαδημίες του Παλαιού Φαληρου. Στη συνέχεια πήγε στον Πανιώνιο, με τον οποίο υπέγραψε και το πρώτο του επαγγελματικό συμβόλαιο. Στην ομάδα της Νέας Σμύρνης παρέμεινε μέχρι το 2012 χωρίς να έχει καταφέρει να κατακτήσει προηγουμένως κάποιο εγχώριο τίτλο. Αν και κατάφερε να φτάσει με την ομάδα δύο φορές μέχρι τον τελικό του LEN Trophy (2009 και 2011), δεν μπόρεσε να κατακτήσει το τρόπαιο καθώς τη πρώτη φορά ο Πανιώνιος ηττήθηκε από την ουγγρική Στσεγκεντι και τη δεύτερη φορά από την ιταλική Σαβόνα.

Το καλοκαίρι του 2012, υπέγραψε συμβόλαιο με τον Ολυμπιακό Πειραιώς, με τον οποίο κατέκτησε δύο πρωταθλήματα και δύο κύπελλα Ελλάδος (2013, 2014). 

Την επόμενη τετραετία αγωνίστηκε στη Βουλιαγμένη, με την οποία κατέκτησε το Κύπελλο Ελλάδος του 2017. 

Την διετία 2018-2020 αγωνίστηκε στη ρουμανική Στεάουα Βουκουρεστίου, με την οποία κατέκτησε δύο πρωταθλήματα Ρουμανίας και ένα Κύπελλο. 

Το καλοκαίρι του 2020, επέστρεψε στον Ολυμπιακό, μετά από έξι χρόνια, όπου και κατέκτησε το Πρωτάθλημα και το Κύπελλο Ελλάδος αλλά και το Supercup.

Διεθνείς συμμετοχές 
Ως διεθνής υδατοσφαιριστής έχει εκπροσωπήσει την Ελλάδα με αρκετές συμμετοχές. Έχει συμμετάσχει στο Παγκόσμιο Πρωτάθλημα υδατοσφαίρισης εφήβων που διεξήχθη το 2009 καθώς επίσης και στο Παγκόσμιο πρωτάθλημα υδατοσφαίρισης νέων ανδρών που διεξήχθη το 2011.Έχει συμμετάσχει με την εθνική ομάδα των αντρών στο παγκόσμιο πρωτάθλημα στην Ουγγαρία το 2017 κατακτώντας την τέταρτη θέση. Έχει συμμετάσχει με την Εθνική Ελλάδος στο Ευρωπαϊκό Πρωτάθλημα του 2018 στην Ισπανία, κατακτώντας την έκτη θέση και στους Μεσογειακούς Αγώνες 2018, κατακτώντας τη δεύτερη θέση. Έχει συμμετάσχει επίσης με την εθνική ομάδα στο Παγκόσμιο Πρωτάθλημα στην Γκουαντζού (Κορέα) το 2019 κατακτώντας την έβδομη θέση αλλά και στο Ευρωπαϊκό Πρωτάθλημα στην Ουγγαρία το 2019 κατακτώντας την έβδομη θέση. Έχει συμμετάσχει στους Ολυμπιακούς Αγώνες 2020 στο Τόκιο, όπου κατέκτησε την δεύτερη θέση. Ακόμη έχει κατακτήσει την τρίτη θέση στο World League 2021 στην Τιφλίδα.

Προσωπική ζωή 
Το 2019 ξεκίνησε τη σχέση του με την Κόνι Μεταξά, κόρη του τραγουδιστή Λευτέρη Πανταζή και της ηθοποιού Ζώζας Μεταξά. Στις 9 Ιουλίου 2022, παντρεύτηκαν στη Κρήτη.

Τίτλοι 
 3 Πρωταθλήματα Ελλάδος: 2013, 2014, 2021
 4 Κύπελλα Ελλάδος: 2013, 2014, 2017, 2021
2 Πρωταθλήματα Ρουμανίας: 2019, 2020
1 Κύπελλο Ρουμανίας: 2019
1 Super Cup: 2020

Παραπομπές

Πηγές 
 Έναρξη συνεργασίας με τον Μάριο Καπότση

Έλληνες υδατοσφαιριστές
Υδατοσφαιριστές της εθνικής Ελλάδος
Υδατοσφαιριστές Πανιωνίου
Υδατοσφαιριστές ΟΣΦΠ
Υδατοσφαιριστές ΝΟΒ
Άγγελος Βλαχόπουλος

Ο Άγγελος Βλαχόπουλος (γεννήθηκε στις 28 Σεπτεμβρίου 1991 στην Θεσσαλονίκη) είναι Έλληνας επαγγελματίας διεθνής υδατοσφαιριστής που αγωνίζεται ως περιφερειακός στη Νόβι Μπέογκραντ της Σερβίας.

Καριέρα 
Ο Άγγελος Βλαχόπουλος έκανε τα πρώτα του βήματα στο χώρο της υδατοσφαίρισης στις ακαδημίες του Ν.Ο. Βουλιαγμένης, με τον οποίο υπέγραψε και το πρώτο του επαγγελματικό συμβόλαιο. Στην ομάδα της Βουλιαγμένης παρέμεινε μέχρι το 2013, έχοντας καταφέρει να κατακτήσει προηγουμένως το πρωτάθλημα αλλά και το κύπελλο Ελλάδας του 2012.

Το καλοκαίρι του 2013, ο Άγγελος Βλαχόπουλος μετεγγράφη στον Ολυμπιακό Πειραιώς. Στην ομάδα του Πειραιά παρέμεινε μέχρι και το 2016, έχοντας καταφέρει να κατακτήσει μέχρι στιγμής το πρωτάθλημα αλλά και το Κύπελλο Ελλάδας του 2014. Το 2016 μεταγράφηκε στην ιταλική Ποσίλιπο και την επόμενη χρονιά στην ουγγρική Έγκερ με την οποία αγωνίστηκε για 3 συνεχόμενα χρόνια. Από το 2019 εώς και το 2020 παρέμεινε στην ιταλική ομάδα Brecia. Έπειτα με την εθνική ομάδα ανδρών πόλο Ελλάδος κατέκτησε το ασημένιο μετάλλιο των Ολυμπιακών Αγώνων του Τόκυο 2020. Το 2021 μεταγράφηκε στην Σέρβικη ομάδα Νόβι Μπέογκραντ.

Διεθνείς συμμετοχές 
Ο Άγγελος Βλαχόπουλος είναι διεθνής με τις μικρές εθνικές ομάδες υδατοσφαίρισης της Ελλάδος με τις οποίες έχει πραγματοποιήσει αρκετές συμμετοχές. Έχει συμμετάσχει στο Παγκόσμιο Πρωτάθλημα υδατοσφαίρισης εφήβων που διεξήχθη το 2009 καθώς επίσης και στο Παγκόσμιο πρωτάθλημα υδατοσφαίρισης νέων ανδρών που διεξήχθη το 2011 και το 2015 ήρθε 3ος στο παγκόσμιο πρωτάθλημα. Επιπρόσθετα το 2016 βρέθηκε στους Ολυμπιακούς Αγώνες του Ρίο, ενώ αργότερα του δόθηκε η ευκαιρία μαζί με την εθνική μας ομάδας πόλο στους Ολυμπιακούς Αγώνες του Τόκυο 2020, να φέρουν το ασημένιο στην Ελλάδα.

Τίτλοι 
 1 αργυρό μετάλλιο στος Ολυμπιακούς Αγώνες του Τόκυο (2020)
 3ος στο Παγκόσμιο πρωτάθλημα το 2015
 2 Πρωταθλήματα Ελλάδος: 2012, 2014
 3 Κύπελλα Ελλάδος: 2012, 2014, 2015

Πηγές 
 Το προφίλ του Άγγελου Βλαχόπουλου στο gavros.gr
 Αποδέχθηκε την πρόταση του Ολυμπιακού ο Βλαχόπουλος

Έλληνες υδατοσφαιριστές
Υδατοσφαιριστές της εθνικής Ελλάδος
Υδατοσφαιριστές ΝΟΒ
Υδατοσφαιριστές ΟΣΦΠ
BBC HD (Διεθνή)

Το BBC HD είναι διεθνής υψηλής ευκρίνειας τηλεοπτικός σταθμός που παρέχεται από το BBC Worldwide και άρχισε να εκπέμπει το Σεπτέμβριο του 2006.

Στην Αυστραλία ο σταθμός μεταδιδόταν από την πλατφόρμα Foxtel HD+, όπου άρχισε να εκπέμπει πειραματικά στις 2 Ιουνίου του 2008 και επίσημα στο τέλος του μήνα. Στις 15 Νοεμβρίου 2009, στην Αυστραλία και τη Νέα Ζηλανδία, το κανάλι αντικαταστάθηκε από το BBC UKTV HD.

Το 2008 ο σταθμός ξεκίνησε να εκπέμπει στις Σκανδιναβικές χώρες μέχρι την 1η Ιανουαρίου 2016 και το 2011 στην Λατινική Αμερική μέχρι την 31η Αυγούστου 2015, εκεί όπου αντικαταστάθηκε από το BBC Earth. Στην Βραζιλία ο σταθμός ξεκίνησε να εκπέμπει το 2012.

Παραπομπές

Εξωτερικοί σύνδεσμοι
Επίσημη Ιστοσελίδα

Βρετανικοί Τηλεοπτικοί σταθμοί
Διεθνείς τηλεοπτικοί σταθμοί του BBC
Τηλεοπτικά κανάλια και σταθμοί οι οποίοι ιδρύθηκαν το 2006
Ένας Αμερικανός Λυκάνθρωπος στο Λονδίνο

Το Ένας Αμερικανός Λυκάνθρωπος στο Λονδίνο (αγγλικά: An American Werewolf in London) είναι Βρετανική κομεντί τρόμου, παραγωγής 1981 σε σκηνοθεσία Τζων Λάντις. Πρωταγωνιστούν οι Ντέιβιντ Νότον, Γκρίφιν Ντιουν και Τζένι Ότερ.

Πλοκή
Δύο νέοι τουρίστες ο Ντέιβιντ και ο Τζακ ενώ περπατούν στην αγγλική ύπαιθρο δέχονται επίθεση από ένα τριχωτό τέρας που μοιάζει με λύκο. Ο Τζακ δολοφονείται από το τέρας ενώ ο Ντέιβιντ γλιτώνει και διασώζεται βαριά τραυματισμένος από τους ντόπιους. Ο νέος Αμερικανός ξυπνάει σε ένα νοσοκομείο του Λονδίνου για να διαπιστώσει ότι η ζωή του έχει αλλάξει. Περίεργοι εφιάλτες καθώς και επισκέψεις από το νεκρό φίλο του τον βασανίζουν διαρκώς. Σύντομα όμως θα έχει πανσέληνο και ο Ντέιβιντ θα αλλάξει!

Ηθοποιοί και χαρακτήρες 
 Ντέιβιντ Νότον στο ρόλο του Ντέιβιντ Κέσλερ
 Γκρίφιν Ντιουν στο ρόλο του Τζακ Γκούντμαν
 Τζένι Οττερ στο ρόλο της νοσοκόμας Άλεξ Πράισ
 Τζον Γουντβάιν στο ρόλο του γιατρού Χιρς
 Φρανκ Όζ στο ρόλο του Κόλινς

Παραγωγή
Σύμφωνα με την Entertainment Weekly, στην ταινία ξεχώρισαν τα, βραβευμένα με όσκαρ, εφέ μεταμόρφωσης του Ρικ Μπέικερ, τα οποία άλλαξαν το makeup στις ταινίες τρόμου την δεκαετία του 1980.

Box Office
 Προϋπολογισμός: 10.000.000 δολάρια
 Θέση ανοίγματος: 1η
 Πρεμιέρα (άνοιγμα τριημέρου): 3.786.512 δολάρια
 Εισπράξεις στην Αμερική: 30.565.292 δολάρια
 Παγκόσμιες εισπράξεις: 61.973.249 δολάρια

Κληρονομιά
Ριμέικ

Τον Ιούνιο του 2009 ανακοινώθηκε ότι η Dimension Films δούλευε με τους παραγωγούς Σέιν και Μπράιαν Φαρστ σε ένα ριμέικ της ταινίας.

Συνέχειες

Την ταινία ακολούθησε μια συνέχεια με τίτλο Ένας Αμερικανός Λυκάνθρωπος στο Παρίσι το 1997.

Εξωτερικοί σύνδεσμοι 
 Ένας Αμερικανός Λυκάνθρωπος στο Λονδίνο στο Cine.gr

Βρετανικές ταινίες
Ταινίες παραγωγής Universal Pictures
Ταινίες του 1981
Αγγλόφωνες ταινίες
Αμερικανικές ταινίες
Αμερικανικές κωμικές ταινίες τρόμου
Βρετανικές κωμικές ταινίες τρόμου
Ταινίες παραγωγής PolyGram Filmed Entertainment
Αμερικανικές ταινίες μαύρης κωμωδίας
Βρετανικές ταινίες μαύρης κωμωδίας
Ταινίες γυρισμένες στην Ουαλία
Λυκάνθρωποι σε ταινίες
Τζέισον Δημητρίου

Ο Τζέισον Δημητρίου (γεννήθηκε στις 18 Νοεμβρίου 1987, στο Newham, Λονδίνο) είναι Κύπριος διεθνής ποδοσφαιριστής, o οποίος αγωνίζεται στη θέση του αμυντικού για την Ανόρθωση Αμμοχώστου.

Ποδοσφαιριστές Εθνικής Κύπρου
Ποδοσφαιριστές Λέιτον Όριεντ
Ποδοσφαιριστές ΑΕΚ Λάρνακας
Ποδοσφαιριστές Ανόρθωσης
Αμυντικοί ποδοσφαιριστές
Τίμοτσκα Κράινα

Η Τίμοτσκα Κράινα (σερβικά : Тимочка Крајина) είναι γεωγραφική περιοχή της Σερβίας στην αυτόνομη περιφέρεια της Βοϊβοντίνα. Βρίσκεται στην ανατολική Σερβία και καταλαμβάνει την κοιλάδα του ποταμού Τίμοκ. Σύμφωνα με την απογραφή του 2002 έχει 284.112 κατοίκους.

Ιστορία 
Η περιοχή στην αρχαιότητα κατοικήθηκε από το θρακικό φύλο των Μυσών, έως ότου κατακτήθηκαν από την Ρωμαϊκή Αυτοκρατορία. Η περιοχή ήταν υπό την κυριαρχία της Ρώμης έως το 395 μ.χ.. Όταν η Ρωμαϊκή Αυτοκρατορία διαιρείται σε ανατολική και δυτική  έγινε τμήμα της Ανατολικής Ρωμαϊκής Αυτοκρατορίας η οποία αργότερα ονομάστηκε Βυζαντινή Αυτοκρατορία. Σήμερα στο Ζάγετσαρ ανασκάπτονται τα ερείπια της Felix Romulijana (lat.  Romuliana Felix ), περισσότερο γνωστή ως Gamzigrad .

Κατά το Μεσαίωνα η περιοχή ελέγχεται αρχικά από το Βυζάντιο, έπειτα τη Βουλγαρία , την Ουγγαρία και τέλος την Τουρκία. Ο Σέρβος πρίγκιπας Στέφαν Νεμάνια αποκτά τον έλεγχο της περιοχής. Μετά τη μάχη του Μαρίτσα το 1371 και η Μάχη του Κοσσυφοπεδίου το 1389 οι Οθωμανοί καταλαμβάνουν την περιοχή και παρέμειναν εκεί μέχρι το 1833 όταν η περιοχή ενώθηκε αυτόνομα με την Σερβία. Ο Σλαβικός πληθυσμός που εγκαταστάθηκε στις αρχές του Μεσαίωνα σχεδόν εξαφανίστηκε από τον 15ο αιώνα αλλά στη συνέχεια εγκαταστάθηκαν βλάχοι και λίγοι Σέρβοι.

Μεταξύ 1918 και 1922 υπάρχουν δύο διοικητικές περιοχές του Βασιλείου των Σέρβων, Κροατών και Σλοβένων της Κράινα και της Τίμοκ, και από το 1922 του Ζάγετσαρ. Το 1929 έγινε τμήμα της Μπανόβινα του Μοράβα.

Εθνοτική σύνθεση του πληθυσμού 
 Σέρβοι = 243.148 (85.58%)
 Βλάχοι = 23.604 (8,31%)
 Ρομά = 2.723 (0,96%)

Αναφορές 
 Ранко Јаковљевић: „Српска тимочка елита почетком 20. века“
 Тимочка Крајина

Τίμοκ
Ιστορικές περιοχές της Σερβίας
Νίκολας Φαρόν

Ο Νίκολας Φαρόν (ή αλλίως Nicola Farron στα ιταλικά) είναι Ιταλός ηθοποιός που έγινε γνωστός στο ελληνικό κοινό από την τηλεοπτική σειρά Η Αγάπη άργησε μια μέρα σε σκηνοθεσία του Κώστα Κουτσομύτη, βασισμένη στο ομότιτλο μυθιστόρημα της Λιλής Ζωγράφου, όπου έπαιζε τον ρόλο του Τονίνο (Antonino) Ιταλού φαντάρου, που ήταν ερωτευμένος με την κόρη του Μιχαήλου Φτενούδου, Ερατώ. Στην τηλεοπτική σειρά συμπρωταγωνίστησε μαζί με την Τάνια Τρύπη.

Ο Νίκολας Φαρόν γεννήθηκε στις 8 Οκτωβρίου του 1964, στην Οριστάνο επαρχία της Σαρδηνίας, στην Ιταλία. Το πραγματικό του όνομα είναι 
Nicola Puddu.

Ο πατέρας του, επιχειρηματίας στο επάγγελμα, καταγόταν από τη Σαρδηνία. Η μητέρα του, ιρλανδικής καταγωγής, ήταν καθηγήτρια αγγλικών. Ο Nicola μετά τις σπουδές του μετακόμισε στο Σικάγο.
BBC Persian Television

Το BBC Persian Television (BBC Περσική Τηλεόραση) είναι ειδησεογραφικό τηλεοπτικό κανάλι του BBC στην Περσική γλώσσα. Το κανάλι ξεκίνησε να εκπέμπει στις 14 Ιανουαρίου 2009. Η υπηρεσία εκπέμπει μέσω δορυφόρου και είναι διαθέσιμη σε 100 εκατομμύρια ομιλητές της Περσικής γλώσσας στο Ιράν, στο Αφγανιστάν, στο Ουζμπεκιστάν και στο Τατζικιστάν.

Παραπομπές

Εξωτερικοί σύνδεσμοι
Επίσημη Ιστοσελίδα

British Broadcasting Corporation
Τηλεοπτικοί σταθμοί στα Περσικά
Διεθνείς τηλεοπτικοί σταθμοί του BBC
Τηλεοπτικά κανάλια και σταθμοί οι οποίοι ιδρύθηκαν το 2009
BBC UKTV

Το BBC UKTV είναι συνδρομητικό τηλεοπτικό κανάλι του BBC, το οποίο εκπέμπει στην Αυστραλία και στη Νέα Ζηλανδία. Το κανάλι ανήκε στην Foxtel (60%), στην RTL Group (20%) και στο BBC Worldwide (20%). Τώρα ανήκει μόνο στο BBC Worldwide.

Ιστορικό
Το κανάλι ξεκίνησε να εκπέμπει στην Αυστραλία τον Αύγουστο του 1996, έγινε διαθέσιμο από την πλατφόρμα Austar (η οποία εξαγοράστηκε και απορροφήθηκε από την Foxtel το 2012) τον Απρίλιο του 1999 και από την Optus τον Οκτώβριο του 2002. Μία νέα έκδοση του καναλιού για τη Νέα Ζηλανδία με διαφορετικό πρόγραμμα ξεκίνησε να εκπέμπει τον Νοέμβριο του 2003 από την πλατφόρμα Sky Television.

Στις 3 Οκτωβρίου του 2009 κυκλοφόρησε ένα νέο λογότυπο για το κανάλι, όπου στο όνομα φαινόταν και το λογότυπο του BBC. Από τις 15 Νοεμβρίου του 2009 το κανάλι εκπέμπει και σε HD. Τον Απρίλιο του 2013 το κανάλι μετονομάστηκε σε BBC UKTV.

Αλλαγές
Από τις 1 Ιουλίου του 2008 το κανάλι ανήκει εξ' ολοκλήρου στο BBC Worldwide. Πιο πριν το BBC Worldwide είχε μόλις το 20%, σε συνεργασία με τις εταιρείες Foxtel (ιδιοκτησία της News Corp Australia και της Telstra) και FremantleMedia (θυγατρική της RTL Group, ιδιοκτησία της πολυεθνικής Bertelsmann).

Λογότυπα

Παραπομπές

Εξωτερικοί σύνδεσμοι
Επίσημη Ιστοσελίδα

Αυστραλιανοί τηλεοπτικοί σταθμοί
Διεθνείς τηλεοπτικοί σταθμοί του BBC
Τηλεοπτικά κανάλια και σταθμοί οι οποίοι ιδρύθηκαν το 1996
Ζαν-Μπατίστ Πιερατζί

Ο Ζαν-Μπατίστ Πιερατζί είναι Γάλλος ποδοσφαιριστής γεννημένος στις 17 Ιουνίου 1985 στο Αζαξιό της Κορσικής. Αγωνίζεται στη θέση του αμυντικού μέσου για λογαριασμό των Σαν Χοσέ Έρθκουεϊκς στην MLS.

Βιογραφία

ΑΚ Αζαξιό 
Ο Ζαν-Μπατίστ ξεκίνησε την επαγγελματική του καριέρα στην διάρκεια της σεζόν 2006-2007, έπειτα από σχετική πρωτοβουλία του τότε προπονητή της Αζαξιό, Ρούντι Κρολ. Εκείνη την σεζόν πραγματοποίησε συνολικά 25 συμμετοχές στην Λιγκ 2. Καθιερώθηκε στην πρώτη ομάδα του συλλόγου την αμέσως επόμενη σεζόν, αγωνιζόμενος ως βασικός στην διάρκεια της θητείας του Γκέρνοτ Ρορ στον πάγκο της ομάδας με συνολικά 30 συμμετοχές, ωστόσο τραυματίστηκε στη διάρκεια της επόμενη σεζόν με αποτέλεσμα μόλις 7 συμμετοχές εκείνη την σεζόν. Επέστρεψε σταδιακά στην αγωνιστική δράση στη διάρκεια της σεζόν 2009-2010 με σύνολο 17 συμμετοχών. Τις δύο επόμενες σεζόν, επικύρωσε την θέση του ως βασικός αγωνιζόμενος σε συνολικά 33 και 34 αναμετρήσεις αντίστοιχα, με, ως επιστέγασμα, τον προβιβασμό του στη διάρκεια της άνοιξης του 2011 ως αρχηγό της ΑΚΑ. Για την πρώτη του σεζόν στην ελίτ του γαλλικού ποδοσφαίρου, σε ηλικία 26 ετών εξακολούθησε να διατηρεί θέση βασικού με, εκ νέου, σύνολο 34 συμμετοχών. Ωστόσο, η αποχώρηση από τον σύλλογο του τότε προπονητή, Ολιβιέ Πανταλονί, ο οποίος και του είχε εμπιστευθεί την αρχηγία, συνέπεσε με το πέρασμά του στην αφάνεια, καθώς ο νέος τεχνικός του κορσικανικού συλλόγου, Αλέξ Ντυπόν, δεν το εμπιστευόταν ιδιαιτέρως. Ο χρόνος συμμετοχής του ελαφρώς αυξήθηκε στη διάρκεια της θητείας του Αλμπέρ Εμόν στον πάγκο της ομάδας, χωρίς ωστόσο να ξαναβρεί την θέση βασικού που κατείχε, με τελικό απολογισμό εκείνη την σεζόν σύνολο 18 συμμετοχών.

Σαν Χοσέ Έρθκουεϊκς 
Στις 6 Ιανουαρίου 2014, ο Πιερατζί αποχώρησε από την ομάδα που τον ανέδειξε ποδοσφαιρικά, καθώς και την γενέθλιο νήσο του με προορισμό την Καλιφόρνια και τους Σαν Χοσέ Έρθκουεϊκς, με έδρα τα προάστια του Σαν Φρανσίσκο, και οι οποίοι αγωνίζονταν στην MLS. Συνολικά πέρασε διάστημα 17,5 ετών αγωνιζόμενος με τα χρώματα της ΑΚΑ.

Η πρώτη του συμμετοχή με τους "Quakes" ήταν στις 12 Μαρτίου 2014 σε μια αναμέτρηση απέναντι στην Ντεπορτίβο Τολούκα στα πλαίσια του Τσάμπιονς Λιγκ της ΚΟΝΚΑΚΑΦ, μια αναμέτρηση η οποία έληξε με το ισόπαλο σκορ 1-1. Πέτυχε το πρώτο του τέρμα στην MLS στις 31 Μαΐου 2014, σε μια αναμέτρηση απέναντι στην ΦΚ Ντάλας, με ένα σουτ από απόσταση 35 μέτρων το οποίο χάρισε τους τρεις βαθμούς της νίκης στην ομάδα του.

Διακρίσεις 
  Εθνική Κορσικής : 3 συμμετοχές (0 τέρματα)

Παραπομπές

Εξωτερικοί Σύνδεσμοι
Προφίλ στο L'Equipe.fr 

Γάλλοι ποδοσφαιριστές
Κορσικανοί ποδοσφαιριστές
Ποδοσφαιριστές ΑΚ Αζαξιό
Ποδοσφαιριστές Σαν Χοσέ Έρθκουεϊκς
Ποδοσφαιριστές Λιγκ 1
Ποδοσφαιριστές Λιγκ 2
Ποδοσφαιριστές Μέιτζορ Λιγκ Σόκερ
Αμυντικοί ποδοσφαιριστές
Μέσοι ποδοσφαιριστές
Τριγκόβιτσκι Τίμοκ

Ο Τριγκόβιτσκι Τίμοκ (μτφ : Ο Τίμοκ της Τιργκόβιστε) (σερβικά : Трговишки Тимок) γνωστός στην αρχή του σαν "Strma reka" (μτφ : απότομος ποταμός), είναι παραπόταμος του Τίμοκ. 

Πηγάζει στις δυτικές πλαγιές της οροσειράς Στάρα Πλάνινα, ακριβώς κάτω από την ψηλότερη κορυφή του βουνού στη Σερβία, την Μίντζορ, λιγότερο από ένα χιλιόμετρο από τα βουλγαρικά σύνορα. Το ποτάμι ρέει προς τα ανατολικά και ταυτόχρονα δέχεται τα νερά από τρία μικρότερα ρέματα. Στη συνέχεια περνά μέσα από τα χωριά Μπάλτα Μπερίλοβατς, Βιρτόβατς και Ινόβο. Στην συνέχεια δέχεται τα νερά από κι άλλα μικρά ρέματα και φτάνοντας στις βόρειες πλαγιές του όρους Γαντοβνίκ στρέφεται προς τα βόρεια και είναι γνωστός μόνο σαν "Τριγκόβιτσκι Τίμοκ".

Συνεχίζει την ροή του προς τα βόρειοδυτικά, μέσω Γκόρνια Καμνίτσα, Ντόνια Καμενίτσα, Στέρμπατς και  Τιργκόβιστε, ένα προάστιο της πόλης Κνιέζεβατς. Συνεχίζει δεχόμενος τα νερά πολλών ρεμάτων και μετά το Κνιέζεβατς ενώνεται με τον Σεβρλίσκι Τίμοκ δημιουργώντας τον Λευκό Τίμοκ. Η λεκάνη απορροής του καταλαμβάνει έκταση 520 τετραγωνικών χιλιομέτρων.

Αναφορές 
 Мала енциклопедија Просвета, Треће издање (1985); Београд: „Просвета“; ISBN 86-07-00001-2
 Јован Ђ. Марковић (1990): Енциклопедијски географски лексикон Југославије Сарајево: „Свјетлост“; ISBN 86-01-02651-6

Παραπόταμοι του Τίμοκ
Τιμοκ Τριγκοβιτσκι
ΕΡΤ Πύργου

Ο Ραδιοφωνικός Σταθμός Πύργου (ΕΡΤ Πύργου) είναι ο περιφερειακός σταθμός της Ηλείας, και μια αυτονομημένη μονάδα της Γενικής Διεύθυνσης Ραδιοφωνίας της ΕΡΤ. Είναι ένας από τους 19 τοπικούς σταθμούς της ΕΡΑ που συνεχίζουν κανονικά την λειτουργία τους. Το πρόγραμμά του είναι κυρίως ενημερωτικό. Οι εγκαταστάσεις του βρίσκονται στον Πύργο.

Ιστορία
Η ιστορία του σταθμού ξεκινά με την κατασκευή του πομπού του το 1954 με πρωτοβουλία του δήμαρχου. Η πρώτη εκπομπή του σταθμού γίνεται πέντε χρόνια αργότερα το 1959 υπό το όνομα Ραδιοφωνικός Σταθμός του Πύργου. Το 1982 περνάει στα χέρια της ΕΡΤ για να μετονομαστεί σε ΕΡΑ Πύργου μέχρι τις 11 Ιουνίου 2013.

Μετά το κλείσιμο της ΕΡΤ οι εργαζόμενοι, με συντριπτική πλειοψηφία, αποφάσισαν και συνέχισαν την εκπομπή του προγράμματός τους κανονικά. Δημιούργησαν και άλλη ιστοσελίδα κατά του κλεισίματος της ΕΡΤ.

Έτσι έγινε μία από τις 19 τοπικές ΕΡΑ που συνεχίζει την λειτουργία της. Ωστόσο, στις 28 Απριλίου 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Πύργου αλλάζοντας το όνομά της σε ΕΡΤ Πύργου.

Παραπομπές

Εξωτερικοί σύνδεσμοι
Ακούστε ζωντανά από το ERT Echo
Επίσημη ιστοσελίδα

Ελληνική Ραδιοφωνία
Σεβρλίσκι όρη

Τα όρη Σεβρλίσκι (σερβικά : Сврљишке планине) είναι βουνά της Σερβίας. Η ψηλότερη κορυφή είναι η «Πράσινη κορυφή» (Зелени врх) με ύψος 1334 μέτρα, ενώ οι άλλες μικρότερες κορυφές είναι ύψους 700-1000 μέτρων.

Τα όρη Σεβλρίσκι καλύπτουν μια έκταση 430 τετραγωνικών χιλιομέτρων. Από τα όρη πηγάζει ο  Σεβρλίσκι Τίμοκ παραπόταμος του Τίμοκ, ο ποταμός Τέμα και ο Νισάβα, ο οποίος δημιουργεί της κοιλάδα της Νις.

Αναφορές 
 Svrljiške planine na sajtu Niške planine
 Svrljiške planine na Wikimapia sajtu

Εξωτερικοί σύνδεσμοι
 

Βουνά της Σερβίας
Κνιάζεβατς

Το Κνιαζεβατς (μτφ : πόλη του πρίγκιπα) (σερβικά: Књажевац/Knjaževac) είναι πόλη της Σερβίας έδρα του δήμου Κνιαζεβατς. Βρίσκεται στην κοιλάδα του Τίμοκ κοντά στα σύνορα με την Βουλγαρία κι απέχει 254 χιλιόμετρα από το Βελιγράδι, 46 χλμ από το Ζάγετσαρ, 103 χλμ από το Πράχοβο και 147 χλμ από την Σόφια.

Στη ρωμαϊκή εποχή ήταν γνωστή ως «Τίμακουμ» (Timacum), επί τουρκοκρατίας ονομάστηκε «Γκουργκούσοβατς». Πήρε το σημερινό όνομά της το 1859 από τον πρίγκιπα Μίλος Ομπρένοβιτς.

Ιστορία 
Στην αρχαιότητα στην περιοχή ζούσαν αρχαίοι Θράκες και Δάκες, αργότερα κατακτήθηκε από τους Ρωμαίους.  Η πόλη έχει υποστεί απώλειες στον Πρώτο Σερβοτουρκικό πόλεμο το 1876 , όταν ήταν οι Τούρκοι την κατέλαβαν και την κατέστρεψαν.

Στον Β΄βαλκανικό πόλεμο ήταν η μόνη σερβική πόλη που κατέλαβαν οι Βούλγαροι. Έξι βουλγαρικά συντάγματα επιτέθηκαν σε ένα σύνταγμα της Σερβίας (πρώτο σερβικό σύνταγμα). Οι Βούλγαροι μπήκαν στην πόλη 24 Ιουνίου 1913 αλλά αποσύρθηκαν δύο ημέρες αργότερα στις 26 Ιουνίου 1913 όταν απελευθέρωσε την πόλη ο σερβικός στρατός. Οι Βούλγαροι αναφέρεται ότι διέπραξαν σφαγές αντρών και αγοριών και βιάστηκαν ακόμη μικρά κορίτσια και ηλικιωμένες γυναίκες.

Απογραφές 

 1948 : 4862
 1953 : 5906
 1961 : 7448
 1971 : 11249
 1981 : 16665
 1991 : 19705
 2002 : 19941

Παραπομπές

Εξωτερικοί σύνδεσμοι 

 Званична интернет страница општине Књажевац

Πόλεις της Σερβίας
Αλαβάστρινο βάζο από την Ουρούκ

Το αλαβάστρινο βάζο από την Ουρούκ είναι σημαντικότατο τεκμήριο προϊστορικής τέχνης από την Ουρούκ. To έργο τέχνης είναι διακοσμημένο με ανάγλυφα αφηγηματικού χαρακτήρα και χρονολογείται στην τέταρτη χιλιετία π.Χ..

Ιστορικό του ευρήματος
Το αγγείο βρέθηκε από Γερμανούς αρχαιολόγους ασσυριολόγους στην έκτη φάση κατά σειρά περίοδο των ανασκαφών στην Ουρούκ τον χειμώνα του 1933/34 στo αρχαϊκό στρώμα ΙΙΙ του ναού της θεάς Ινάννα. Ήταν σπασμένο, μαζί με άλλα πολλά κομμάτια. Αφού έγινε η ανασυναρμολόγησή του, αντίγραφό του στάλθηκε στη Γερμανία, όπου εκτίθεται στο Μουσείο της Περγάμου, ενώ το γνήσιο μεταφέρθηκε στο Εθνικό Μουσείο του Ιράκ στη Βαγδάτη, όπου αποτελούσε τμήμα της πρώιμης σουμερικής τέχνης. Εκλάπη από τους Αμερικανούς στον πόλεμο του Ιράκ, και μαζί με άλλες πολλές χιλιάδες εκθέματα φυγαδεύτηκε στην Αμερική, για να επαναπατριστεί στις 12 Ιουνίου 2003 σε κακή κατάσταση. Σήμερα βρίσκεται και πάλι στο Εθνικό Μουσείο του Ιράκ.

Περιγραφή και ερμηνεία
Το εύρημα είναι από σμιλευμένο αλάβαστρο και φαίνεται ότι είχε επισκευαστεί στους αρχαίους χρόνους. Έχει ύψος περ. 93 εκ. και είναι εξωτερικά διακοσμημένο με τέσσερις ζωφόρους ανάγλυφων παραστάσεων. Ερμηνεύεται ως κοσμοθεωρία των αρχαίων Μεσοποταμίων. Από κάτω προς τα επάνω οι ζωφόροι περιγράφουν τη χλωρίδα και την πανίδα, ακολουθούμενες από τον ανθρώπινο κόσμο, πάνω από τον οποίο είναι η λατρεία των θεών.

Ιστορική τοποθέτηση
Το βάζο της Ουρούκ χρονολογείται στη 4η χιλιετία π.Χ.

Πηγές 
Matthew Bogdanos, William Patrick: Die Diebe von Bagdad. Raub und Rettung der ältesten Kulturschätze der Welt, Dva 2006, ISBN 3421042012
Julius Jordan: Uruk-Warka. Nach den Ausgrabungen der deutschen Orient-Gesellschaft. WVDO 51. Biblio, Bissendorf Kr Osnabrück 2006. ISBN 3-7648-2645-2

Εξωτερικοί σύνδεσμοι 

 Weiterführende Informationen über die Vase von Warka
 National Museum Iraq
 Artikel von Wie Europa im Irak sein Gedächtnis verliert

Εκθέματα στο Πέργκαμονμουζέουμ, Βερολίνο
Τέχνη των Σουμερίων
Χρυσή Διαμαντοπούλου

Η Χρυσή Διαμαντοπούλου (γεννήθηκε στις 22 Σεπτεμβρίου 1995 στην Αθήνα) είναι διεθνής Ελληνίδα υδατοσφαιρίστρια που αγωνίζεται ως τερματοφύλακας στον Ολυμπιακό Πειραιώς.

Καριέρα 
Η Χρυσή Διαμαντοπούλου έκανε τα πρώτα της βήματα στο χώρο της υδατοσφαίρισης από πολύ μικρή ηλικία στις ακαδημίες του Πανιωνίου, αφού εκεί αγωνιζόταν ο αδερφός της. Σε μικρή ηλικία μετακόμισε στον Ολυμπιακό, με τον οποίο υπέγραψε και το πρώτο της επαγγελματικό συμβόλαιο.

Αρχικά, η Χρυσή Διαμαντοπούλου αγωνιζόταν με τις μικρές ομάδες του Ολυμπιακού και μάλιστα το 2013 κατάφερε να κατακτήσει το πρωτάθλημα Ελλάδας νέων γυναικών. Μετά το τέλος της αγωνιστικής περιόδου 2012-13, η Χρυσή Διαμαντοπούλου προωθήθηκε μόνιμα πλέον στην πρώτη ομάδα του συλλόγου.

Η Χρυσή Διαμαντοπούλου κατάφερε να κατακτήσει ένα χρόνο αργότερα το πρωτάθλημα Ελλάδος αλλά και το Κύπελλο Κυπελλούχων LEN Trophy για το 2014. Η κατάκτηση του Κυπέλλου Κυπελλούχων ήταν ιδιαίτερα ιστορική στιγμή για τον ερυθρόλευκο σύλλογο καθώς αποτέλεσε τον πρώτο διεθνή τίτλο που κατακτάει η ομάδα από την ίδρυσή του και μέχρι εκείνη τη στιγμή. 

Η Διαμαντοπούλου παραμένει στην ομάδα του Πειραιά μέχρι και σήμερα

Διεθνείς συμμετοχές  
Η Χρυσή Διαμαντοπούλου είναι διεθνής με την εθνική ομάδα υδατοσφαίρισης γυναικών της Ελλάδας. Έχει συμμετάσχει μεταξύ άλλων σε Πανευρωπαϊκά αλλά και παγκόσμια πρωταθλήματα υδατοσφαίρισης

Τίτλοι 
 1 Πρωτάθλημα Νεανίδων: 2013
 8 Πρωταθλήματα Ελλάδας: 2014, 2015, 2016, 2017, 2018, 2019, 2020,2021
 3 Πρωταθλήματα Ευρώπης: 2015,2021,2022
 1 Κύπελλο Κυπελλούχων LEN Trophy: 2014
 2 Κύπελλα Ελλάδας: 2018, 2020

Πηγές 
 Το προφίλ της Διαμαντοπούλου στο gavros.gr
 «Χρυσή» η εθνική ομάδα νεανίδων πόλο 

Υδατοσφαιρίστριες ΟΣΦΠ
Ιωάννα Σταματοπούλου

Η Ιωάννα Σταματοπούλου (γεννήθηκε στις 27 Ιουνίου 1998 στην Αθήνα) είναι διεθνής Ελληνίδα υδατοσφαιρίστρια που αγωνίζεται ως τερματοφύλακας στον Ολυμπιακό Πειραιώς.

Καριέρα 
Η Ιωάννα Σταματοπούλου έκανε τα πρώτα της βήματα στο χώρο της υδατοσφαίρισης από πολύ μικρή ηλικία στις ακαδημίες του Εθνικού Πειραιώς, στον οποίο παρέμεινε μέχρι και τα 14 της χρόνια. Το 2012, η Σταματοπούλου μεταπήδησε στην έταιρη ομάδα του Πειραιά, τον Ολυμπιακό.

Αρχικά, η Ιωάννα Σταματοπούλου αγωνιζόταν με τις μικρές ομάδες του Ολυμπιακού και μάλιστα το 2013 κατάφερε να κατακτήσει το πρωτάθλημα Ελλάδας νέων γυναικών. Μετά το τέλος της αγωνιστικής περιόδου 2012-13, η Ιωάννα Σταματοπούλου προωθήθηκε μόνιμα πλέον στην πρώτη ομάδα του συλλόγου.

Η Ιωάννα Σταματοπούλου κατάφερε να κατακτήσει ένα χρόνο αργότερα το πρωτάθλημα Ελλάδος αλλά και το Κύπελλο Κυπελλούχων LEN Trophy για το 2014. Η κατάκτηση του Κυπέλλου Κυπελλούχων ήταν ιδιαίτερα ιστορική στιγμή για τον ερυθρόλευκο σύλλογο καθώς αποτέλεσε τον πρώτο διεθνή τίτλο που κατακτάει η ομάδα από την ίδρυσή του και μέχρι εκείνη τη στιγμή. 

Η Σταματοπούλου παραμένει στην ομάδα του Πειραιά μέχρι και σήμερα.

Διεθνείς συμμετοχές  
Η Ιωάννα Σταματοπούλου είναι διεθνής με την εθνική ομάδα υδατοσφαίρισης νεανίδων της Ελλάδας. Ήταν μέλος της εθνικής ομάδας υδατοσφαίρισης που συμμετείχαν στο Ευρωπαικό πρωτάθλημα νεανίδων του 2013 που διεξήχθη στην Κωνσταντινούπολη, στο οποίο μάλιστα κατέκτησε και το χρυσό μετάλλιο.

Τίτλοι 
 2 Πρωταθλήματα Νεανίδων: 2013, 2015
 3 Πρωταθλήματα Νέων Γυναικών: 2013, 2014, 2015
 7 Πρωταθλήματα Ελλάδας: 2014, 2015, 2016, 2017, 2018, 2019, 2020
 1 Πρωτάθλημα Ευρώπης: 2015
 1 Κύπελλο Κυπελλούχων Len Trophy: 2014
 2 Κύπελλα Ελλάδας: 2018, 2020

Πηγές 
 Το προφίλ της Σταματοπούλου στο gavros.gr
 "Χρυσές" νεανίδες στο πόλο
 Πρωταθλήτριες οι νέες γυναίκες του Ολυμπιακού

Έλληνες υδατοσφαιριστές
Υδατοσφαιρίστριες ΟΣΦΠ
Εύη Τετζαλίδου

Η Εύη Τετζαλίδου (γεννήθηκε στις 21 Φεβρουαρίου 1990 στη Νίκαια Αττικής) είναι πρώην διεθνής Ελληνίδα υδατοσφαιρίστρια που αγωνιζόταν ως αμυντικός στον Ολυμπιακό Πειραιώς, Εθνικό Πειραιώς, Ιωνικό Νικαίας και Νηρέα Χαλανδρίου.

Καριέρα 
Η Εύη Τετζαλίδου έκανε τα πρώτα της βήματα στο χώρο της υδατοσφαίρισης από πολύ μικρή ηλικία στις ακαδημίες του Ιωνικού Νικαίας. Το 1999 και σε ηλικία μόλις 9 ετών, μεταπήδησε στην ομάδα του Ολυμπιακού Πειραιώς ενώ έπειτα από 7 χρόνια και συγκεκριμένα το 2006 σε ηλικία 16 ετών πήρε μεταγραφή για την ομάδα του Εθνικού Πειραιώς. 

Αποτέλεσε μέλος της γυναικείας ομάδας πόλο του Εθνικού όπου στις 07-04-2010 κατάφερε να στεφθεί κυπελλούχος Ευρώπης. 

Το 2012 αποφάσισε να επιστρέψει στον Ολυμπιακό. Με την ομάδα του Πειραιά κατάφερε να κατακτήσει δύο χρόνια αργότερα το πρωτάθλημα Ελλάδος αλλά και το Κύπελλο Κυπελλούχων LEN Trophy για το 2014. Η κατάκτηση του Κυπέλλου Κυπελλούχων ήταν ιδιαίτερα ιστορική στιγμή για τον ερυθρόλευκο σύλλογο καθώς αποτέλεσε τον πρώτο διεθνή τίτλο που κατακτάει η ομάδα από την ίδρυση του και μέχρι εκείνη τη στιγμή.

Παράλληλα με την αθλητική της σταδιοδρομία και πιο συγκεκριμένα το 2008 άρχισε να φοιτά στην Ιατρική Σχολή Αθηνών από την οποία αποφοίτησε τον Σεπτέμβρη του 2014.

Το 2015 κατακτά ξανά το Πρωτάθλημα Ελλάδος, αλλά και το Πρωτάθλημα Ευρώπης.

Το 2017 και σε ηλικία μόλις 27 ετών αποφασίζει να αποσυρθεί από την ενεργό δράση και να αφιερωθεί εξ ολοκλήρου στην Ιατρική με την ειδικότητα του Δερματολόγου.

Διεθνείς συμμετοχές  
Η Εύη Τετζαλίδου είναι πρώην διεθνής με την εθνική ομάδα υδατοσφαίρισης γυναικών της Ελλάδας με την οποία έχει πραγματοποιήσει αρκετές συμμετοχές.Επίσης έχει υπάρξει μέλος της Εθνικής Νεανίδων και Νέων Γυναικών της Ελλάδος.

 3 Πρωταθλήματα Ελλάδας: 2014, 2015, 2016
 1 Πρωτάθλημα Ευρώπης: 2015
 2 Κύπελλα Κυπελλούχων LEN Trophy: 2010, 2014

Πηγές 
 Το προφίλ της Τετζαλίδου στο gavros.gr
 Συνεχίζουν στον Θρύλο
 Περισσότερο διαβασμένη η Βουλιαγμένη

Υδατοσφαιριστές του Εθνικού Πειραιώς
Υδατοσφαιρίστριες ΟΣΦΠ
Γιάννης Μοσχοβάκης

Ο Γιάννης Μοσχοβάκης (Αθήνα, 18 Ιανουαρίου 1938) είναι  Έλληνας μαθηματικός.

Μετά από βασικές και  μεταπτυχιακές σπουδές στο  Τεχνολογικό Ινστιτούτο της Μασαχουσέτης, εκπόνησε τη διδακτορική του διατριβή με τίτλο  Αναδρομική  ανάλυση (Recursive Analysis) κάτω από την επίβλεψη του Στίβεν Κλέινι στο  Πανεπιστήμιο του Ουισκόνσιν–Μάντισον και αναγορεύτηκε  διδάκτορας το 1963. Ειδικεύεται στη μαθηματική λογική, με έμφαση στη θεωρία συνόλων και τη θεωρία υπολογισιμότητας. Το σύγγραμμά του Περιγραφική θεωρία συνόλων ("Descriptive set theory", α΄ έκδοση το 1980) παραμένει το βασικότερο ίσως βιβλίο αναφοράς του εν λόγω τομέα. Εργάζεται στο  Πανεπιστήμιο της Καλιφόρνιας του Λος Άντζελες (UCLA), καθώς και στο Εθνικό και Καποδιστριακό Πανεπιστήμιο Αθηνών.

Είναι παντρεμένος με τη μαθηματικό Τζόαν Ραντ Μοσχοβάκη και έχει δύο παιδιά.

Βιβλία

Αναφορές

Εξωτερικοί σύνδεσμοι
 Προσωπική σελίδα στο Πανεπιστήμιο της Καλιφόρνιας
 Η σελίδα του στο Mathematics Genealogy Project

Έλληνες μαθηματικοί
Λισκοβάτσα

Το Λισκοβάτσα (σερβικά : Лишковац) είναι βουνό της ανατολικής Σερβίας στα σύνορα με την Ρουμανία και δίπλα στον Δούναβη. 

Ανήκει στο σύστημα των οροσειρών των Καρπαθίων και του Αίμου, η ψηλότερη κορυφή είναι "μεγάλη Λισκοβάτσα" 803 μέτρα πάνω από την επιφάνεια της θάλασσας. Η Λισκοβάτσα μαζί με το βουνό Μίροτς στην Ρουμανική πλευρά  σχηματίζουν τις Σιδηρές πύλες του Δούναβη.

Αναφορές 
 Мала енциклопедија Просвета, Треће издање (1985); Београд: „Просвета“; ISBN 86-07-00001-2
 Јован Ђ. Марковић (1990): Енциклопедијски географски лексикон Југославије Сарајево: „Свјетлост“; ISBN 86-01-02651-6

Βουνά της Σερβίας
UKTV

Το UKTV είναι βρετανικός πολυκάναλος τηλεοπτικός φορέας, ο οποίος ανήκει εξ ημισείας στο BBC Worldwide και στην Discovery, Inc. Η εταιρεία ιδρύθηκε στις 1 Νοεμβρίου 1992 σε συνεργασία του BBC με την Thames Television (νυν ITV London). Είναι μία από τις μεγαλύτερες εταιρείες του Ηνωμένου Βασιλείου που ασχολούνται με την τηλεόραση.

Τα κανάλια της εταιρείας είναι διαθέσιμα μέσω δορυφόρου και καλωδιακής συνδρομητικής τηλεόρασης στο Ηνωμένο Βασίλειο και στην Ιρλανδία. Τα κανάλια Dave, Drama, Really και Yesterday είναι διαθέσιμα και μέσω της επίγειας ψηφιακής τηλεόρασης. Τα περισσότερα προγράμματα είναι αντιγραφές των προγραμμάτων του BBC.

Τα κανάλια εκπέμπουν σε εύρεια οθόνη από τις 31 Ιανουαρίου του 2008.

Τηλεοπτικά κανάλια
Alibi
Dave
Drama
Eden
Gold
Good Food
Home
Really
Watch
Yesterday

Που έχουν κλείσει
Play UK (αντικαταστάθηκε από το UK History και νυν Yesterday)
UK Arena (αντικαταστάθηκε από το UK Drama και νυν Alibi)
UK Gold 2 (αντικαταστάθηκε από το Dave)
UK Horizons (διασπάστηκε στα Eden και Drama)
UKTV Bright Ideas (αντικαταστάθηκε από το Dave)
UKTV Gardens (αντικαταστάθηκε από το Really)
UKTV People (αντικαταστάθηκε από το Drama)
UKTV Style 2 (αντικαταστάθηκε από το Home)

Εξωτερικοί σύνδεσμοι
Επίσημη Ιστοσελίδα

Βρετανικοί Τηλεοπτικοί σταθμοί
Τηλεοπτικά κανάλια και σταθμοί οι οποίοι ιδρύθηκαν το 1992
Δενδροκούναβο

Το Δενδροκούναβο, γνωστό και ως καθαροκούναβο (Μάρτης η μάρτης - Martes martes) είναι είδος αρπακτικών ζώων που ανήκει στην οικογένεια Ικτίδες της τάξης των σαρκοφάγων. Διαδεδομένο στην κεντρική Ασία και στην Ευρώπη, δεν συναντάται στις Σκανδιναβικές χώρες εκτός της Νορβηγίας, στις Βρετανικές νήσους και στη Σαρδηνία. Στην Ελλάδα ζει κυρίως στη Βόρεια Ελλάδα μέχρι Θεσσαλία και Ήπειρο. Ο άνθρωπος το κυνηγά για το πολύτιμο δέρμα του. Τα ωραιότερα δέρματα κουναβιού προέρχονται από τη  Νορβηγία και από τη Σκωτία.

Χαρακτηριστικά
Το σώμα του είναι επίμηκες με κοντά πόδια. Έχει μήκος περίπου 55 εκ., ενώ η φουντωτή ουρά του φτάνει τα 30 εκ., μυτερό κεφάλι με μικρά τριγωνικά αφτιά και ζωηρά μάτια. Στη ράχη έχει χρώμα σκούρο καφέ, στο ρύγχος ξανθό, στην κοιλιά και στις πλευρές κιτρινωπό και στα πόδια καφέ-μαύρο. Το χειμώνα έχει σκουρότερα χρώματα από το καλοκαίρι. Στο πάνω χείλος φέρει τέσσερις σειρές μουστάκια. Η οδοντοστοιχία του είναι πλήρης (38 δόντια) με πολύ ανεπτυγμένους κυνόδοντες Τα κοντά του πόδια καταλήγουν σε πέντε δάχτυλα, εφοδιασμένα με ισχυρά νύχια.

Ενδιαίτημα
Είναι ζώο δενδρόβιο και αναρριχάται με μεγάλη επιδεξιότητα. Φωλιάζει στις κουφάλες των δέντρων ή σε εγκαταλειμμένες φωλιές αρπακτικών πτηνών και σκίουρων.Είναι πονηρό και αδηφάγο ζώο, την ημέρα κρύβεται σε δασώδεις περιοχές και, αν η περιοχή είναι κατοικημένη, εγκαθίσταται σε σιτοβολώνες και θημωνιές και βγαίνει τη νύχτα για να επιτεθεί σε κοτέτσια, περιστερώνες και κονικλοτροφεία. Τρέφεται κυρίως με ζώα, όπως μικρά ελάφια, ζαρκάδια, λαγούς, ποντίκια ακόμη και κότες που βρίσκονται σε ορνιθώνες. Τρώει επίσης το μέλι από τις κυψέλες. Τρέφεται όμως και με καρπούς, όπως αχλάδια, δαμάσκηνα, κεράσια κτλ.

Αναπαραγωγή
Το θηλυκό, μετά από κυοφορία εννέα μηνών, γεννά το Μάρτιο ή αρχές Απριλίου 3-4 μικρά, τα αποθέτει σε μια κοιλότητα δέντρου που γεμίζει με βρύα και τα φροντίζει πολύ. Ύστερα από λίγες εβδομάδες ακολουθούν τη μητέρα τους στις αναρριχήσεις και στο κυνήγι.

Άλλα είδη

Παραπομπές

Εξωτερικοί σύνδεσμοι 

Μουστελίδες
Θηλαστικά της Ευρώπης
Θηλαστικά της Ελλάδας
Κουνάβια
ΕΡΤ Φλώρινας

Ο Ραδιοφωνικός Σταθμός Φλώρινας (ΕΡΤ Φλώρινας) είναι ο τοπικός περιφερειακός σταθμός του νομού Φλώρινας. Το πρόγραμμά του είναι κυρίως ειδησεογραφικό και κυρίως επικεντρώνεται σε οτιδήποτε έχει σχέση με την γύρω περιοχή, που εκπέμπει (Φλώρινα, Καστοριά και Πτολεμαΐδα).

Ιστορικό
Αρχικά εξέπεμψε στις 23 Φεβρουαρίου 1956 με δοκιμαστικές εκπομπές. Ύστερα, στις 15 Απριλίου του ίδιου χρόνου ξεκίνησε να εκπέμπει σε πλήρη καθημερινή λειτουργία, από έναν ασύρματο πομπό βραχέων κυμάτων ισχύος 200Watt. Στις 14 Αυγούστου 1960 ξεκίνησε να εκπέμπει στα μεσαία κύματα στους 1.278 χιλιόκυκλους, από έναν πομπό ισχύος 1KW και το 1967 άλλαξε πομπό ισχύος 10KW.

Η ΕΡΑ Φλώρινας από τον Ιούνιο του 1991 εκπέμπει και στα FM στους 96.6 MHz με κέντρο εκπομπής το Βίτσι από έναν πομπό ισχύος 10KW (παλαιότερα εξέπεμπε και στους 99.1 MHz από το λόφο του Αγίου Παντελεήμονα). Καλύπτει τους νομούς Φλώρινας, Καστοριάς, Κοζάνης, Γρεβενών και μέρος των νομών Πέλλας και Ημαθίας και επιπλέον το σήμα της φτάνει μέχρι και την Βόρεια Μακεδονία.

Στις 11 Ιουνίου 2013 ανακοινώθηκε το κλείσιμο της ΕΡΤ καθώς και όλων των ραδιοφωνικών σταθμών της. Ωστόσο ο σταθμός συνέχισε κανονικά την λειτουργία του. Έτσι, και με αυτόν τον τρόπο η ΕΡΑ Φλώρινας έγινε μία από τις 15 τοπικές ΕΡΑ που συνεχίζανε την λειτουργία της. Ωστόσο, στις 28 Απριλίου του 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Φλώρινας αλλάζοντας το όνομά της σε ΕΡΤ Φλώρινας.

Συχνότητες ΕΡΤ Φλώρινας
Η ΕΡΤ Φλώρινας καλύπτει τη Φλώρινα, την Καστοριά, το βόρειο τμήμα του Νομού Κοζάνης, το Δυτικό τμήμα του Νομού Πέλλας καθώς και ένα μικρό μέρος του Νομού Ημαθίας.

Παραπομπές

Εξωτερικοί σύνδεσμοι
Ακούστε ζωντανά την ΕΡΤ Φλώρινας από το ERT Echo
Επίσημη σελίδα
Επίσημη σελίδα στο Facebook

Ελληνική Ραδιοφωνία
The Prestige

Το Prestige είναι ταινία αγγλικής-αμερικανικής παραγωγής σε σκηνοθεσία του Κρίστοφερ Νόλαν και σενάριο του ίδιου και του αδερφού του, Τζόναθαν Νόλαν, που προβλήθηκε το 2006. Η ταινία είναι βασισμένη στο ομώνυμο μυθιστόρημα του Κρίστοφερ Πριστ, βραβευμένο το 1995 με το βραβείο World Fantasy Award ως καλύτερο μυθιστόρημα. Η ιστορία ακολουθεί τον Robert Angier και τον  Alfred Borden, αντιπάλους επί σκηνής μάγους του Λονδίνου στα τέλη του 19ου αιώνα. Παθιασμένοι με τη δημιουργία των καλύτερων ψευδαισθήσεων επί σκηνής, ανταγωνίζονται, με τραγικά αποτελέσματα.

Στη ταινία πρωταγωνιστεί ο Χιου Τζάκμαν ως Robert Angier, ο Κρίστιαν Μπέιλ ως Alfred Borden, και ο Ντέιβιντ Μπάουι ως Nikola Tesla. Επίσης εμφανίζονται ο Μάικλ Κέιν, η Σκάρλετ Γιόχανσον, η Πάιπερ Περάμπο, ο Άντι Σέρκις, και η Ρεμπέκα Χολ. 

Η ταινία κυκλοφόρησε στις 20 Οκτωβρίου του 2006, έλαβε θετικές κριτικές και ισχυρά αποτελέσματα στο box office, και έλαβε το βραβείο Όσκαρ Καλύτερης Κινηματογραφίας και Καλλιτεχνικής Διεύθυνσης. Μαζί με το Ο Μάγος Αϊζενχάιμ και το Scoop, το Prestige ήταν μία από τις τρεις ταινίες του 2006 για την εξερεύνηση του κόσμου των μάγων.

Ηθοποιοί και Χαρακτήρες
 Χιου Τζάκμαν ως ο Ρόμπερτ Άνγτζιερ/ο Μεγάλος Ντάντον/ 
 Κρίστιαν Μπέιλ ως ο Άλφρεντ Μπόρντεν/Ο Καθηγητής/Μπερνάντ Φάλλον 
 Μάικλ Κέιν ως ο Τζον Κούτερ
 Ντέιβιντ Μπόουι ως ο Νίκολα Τέσλα 
 Σκάρλετ Γιόχανσον ως η Ολίβια Γουέσκρόμπι
 Πάιπερ Περάμπο ως η Τζούλια Μακγκούλοουχ 
 Άντι Σέρκις ως ο Κύριος Άλεϊ
 Ρεμπέκα Χολ ως η Σάρα Μπόρντεν

Βραβεία και Υποψηφιότητες

Παραπομπές

Εξωτερικοί σύνδεσμοι
 

Αμερικανικές ταινίες
Ταινίες του 2006
Ταινίες παραγωγής Warner Bros.
Βρετανικές ταινίες
Αμερικανικές ιστορικές ταινίες
Ταινίες παραγωγής Touchstone Pictures
Ταινίες σε σκηνοθεσία Κρίστοφερ Νόλαν
Ταινίες βασισμένες σε βρετανικά μυθιστορήματα
Αγγλόφωνες ταινίες
Αμερικανικές ψυχολογικές θρίλερ ταινίες
Ταινίες γυρισμένες στο Κολοράντο
Ταινίες γυρισμένες στην Καλιφόρνια
Αμερικανικές θρίλερ ταινίες μυστηρίου
Βρετανικές θρίλερ ταινίες μυστηρίου